นิกเกอิปิดบวก 56.92 จุด คาดแผ่นดินไหวญี่ปุ่นกระทบศก.แกว่งจำกัด
นิกเกอิปิดบวก 56.92 จุด คาดแผ่นดินไหวญี่ปุ่นกระทบศก.แกว่งจำกัด
22 พ.ย. 2559

ดัชนีนิกเกอิตลาดหุ้นโตเกียวปิดบวกในวันนี้ โดยดัชนีนิกเกอิปิดบวก 56.92 จุด หรือ +0.31% แตะที่ 18,162.94 จุด โดยนิกเกอิปิดที่ระดับสูงสุดในรอบ 10 เดือนครึ่ง โดยได้แรงหนุนจากการคาดการณ์ที่ว่า ผลกระทบทางเศรษฐกิจที่เกิดจากแผ่นดินไหวรุนแรงทางตะวันออกเฉียงเหนือของญี่ปุ่นในช่วงเช้าวันนี้ จะอยู่แค่ในวงจำกัด
หุ้นบวกที่นำตลาดปรับตัวขึ้นในวันนี้ ได้แก่หุ้นกลุ่มเหมืองแร่ กลุ่มเหล็กและเหล็กกล้า และกลุ่มสื่อสารโทรคมนาคม